Ritratt: Muntaġġ - Facebook: Mario Micallef .td_uid_2_61a867e257744_rand.td-a-rec-img{text-align:left}.td_uid_2_61a867e257744_rand.td-a-rec-img img{margin:0 auto 0 0} Din il-ġimgħa kienet waħda partikolari għall-attur ta' 74 sena Mario Micallef hekk kif waqt li kien Mater Dei għal vista ta' rutina ltaqa' ma' wħud mill-infermiera li ħadu ħsiebu matul dawk l-14-il-ġurnata li kien intubat u miżmum fl-ITU wara li kien irriżulta pożittiv għall-Covid-19 bejn Marzu u April ta' din is-sena. "Jien sirt nafhom il-bieraħ, għax dawn ħadu ħsiebi f'dawk l-14 il-ġurnata meta jien kont intubat. Il-ferħ f'wiċċhom kien jidher evidenti meta rawni f'saħti mill-ġdid. Is-sagrifiċċji li jagħmlu dawn in-nies, kultant anke personali jkun kbir. Is-sodisfazzjoni tagħhom ikun meta jaraw il-pazjent infejjaq mill-ġdid u fuq saqajħ. Kif għidt f'kitbiet oħra, xogħolhom huwa vokazzjoni kbira. Jistħoqqilhom kull tifħir u rispett. Qed ngħid dan mhux biss għan-nersus biss, imma għal kull individwu li jieħdu ħsieb il-pazjenti," qal Mario Micallef. Aqra wkoll: "Kieku għaddejt minn dak li għaddejt minnu jien..." Mario lil Maruska "Grazzi lin-nurse Sandy Zammit li laqqgħatni magħhom. Mill-ġdid grazzi mill-qiegħ ta' qalbi ħbieb, ta' kull m'għamiltu miegħi u mal-pazjenti l-oħra kollha. Alla jżomm idejh fuqkom u fuq familtkom. Kien bix-xieraq li nieħdu dan ir-ritratt bħala rikordju ta' esperjenza li għalkemm xejn ma kienet sabiħa, imma li għal grazzja t'Alla, spiċċat b'wiċċ il-ġid," temm jgħid l-attur Mario Micallef li f'Marzu tas-sena d-dieħla se nkunu qed narawh protagonist fis-serje ġdida Irbaħt il-Lottu li se jixxandar fuq TVM. Irbaħt il-Lottu: "Grazzi Mulej li sliftni aktar żmien biex inkompli nagħmel dak li nħobb" – Mario Micallef Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_61a867e257bc7_rand.td-a-rec-img{text-align:left}.td_uid_3_61a867e257bc7_rand.td-a-rec-img img{margin:0 auto 0 0}